อยากสอบถามค่ะ รอบเดือนหนูมาไม่ปกติ เลิกกินยาคุมนานตั้งแต่ต้นปี ไม่มี พสพ นานเป็นปีแล้ว รอบเดือน เดือนที่แล้ว 1 เดือน แล้วหนูยังไม่มาเลยจะเป็นอะไรรึเปล่าค่ะ จะท้องไหม มีวิธีแนะนำไหมค่ะ ต้องทานยาอะไร กังวลมากๆเลยค่ะ
สวัสดีค่ะ รอบเดือนที่เป็นปกตินั้น ควรที่จะมาทุกเดือน หรือก็คือห่างกัน 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนไม่มานานเกิน 35 วันจากรอบก่อนแล้ว ถือว่ามาช้าผิดปกติ หรือหากประจำเดือนที่มาไม่สม่ำเสมอ ไม่ได้อยู่ในช่วงวันดังกล่าวไป ก็ถือว่าผิดปกติเช่นกัน หากหลังการหยุดใช้ยาคุม ไม่ได้มีเพศสัมพันธ์เลย ก็ไม่น่าจะมีการตั้งครรภ์สาเหตุอื่นๆที่ทำให้ประจำเดือนมาไม่สม่ำเสมอได้เช่น การมีถุงน้ำหลายใบในรังไข่ พังผืดมดลูก ผนังมดลูกบาง การทำงานของต่อมไทรอยด์ผิดปกติ เป็นต้น ซึ่งควรไปพบแพทย์เพื่อตรวจร่างกาย เจาะเลือดเพื่อหาสาเหตุเพิ่มเติมต่อไป ในเบื้องต้นไม่ซื้อยาปรับฮอร์โมนใดๆมาใช้เอง และจดวันที่มีประจำเดือนมาก่อนหน้านี้เพื่อไปปรึกษาแพทย์